Príloha č. 1 k vnútornému pokynu 									generálneho riaditeľa sekcie verejnej 								správy Ministerstva vnútra Slovenskej 					  republiky č.  /2009

(V z o r)

Zmluva o výpožičke archívnych dokumentov
(uzatvorená podľa § 659 a nasledujúcich Občianskeho zákonníka a podľa § 12 ods. 7 zákona č. 395/2002 Z. z. o archívoch a registratúrach a o doplnení niektorých zákonov)

medzi:
požičiavateľom:		Ministerstvo vnútra Slovenskej republiky
Drieňová 22
826 86  Bratislava
IČO: 151 866
Bankové spojenie: 8180
Číslo účtu: ....................................................................................)

zastúpeným:			.......................................................................................................)
				(uvedie sa meno a priezvisko riaditeľa príslušného archívu)
(ďalej len „požičiavateľ“)

a vypožičiavateľom:		.......................................................................................................)
				.........................................................................................................
				.........................................................................................................

zastúpeným:			.......................................................................................................)
				.........................................................................................................
				(na základe priloženého plnomocenstva zo dňa ..........................)2)
(ďalej len „vypožičiavateľ“)

Článok  I
Predmet, účel zmluvy a základné podmienky
1.1.	Požičiavateľ dáva do výpožičky vypožičiavateľovi archívne dokumenty, ktoré sú uvedené v prílohe k tejto zmluve v od ........................ ) do ....................................) na výstavu .............................................................................), ktorá sa uskutoční v expozícii ....................................................................) od ........................................... do ............................................)
1.2.	Požičiavateľ a vypožičiavateľ (ďalej len „zmluvné strany“) dohodnú každú zmenu doby výpožičky písomne, najneskôr 14 dní pred ukončením dohodnutej doby výpožičky. Požičiavateľ nie je povinný dohodnutú dobu výpožičky predĺžiť.
1.3.	Vypožičané archívne dokumenty sú vo vlastníctve požičiavateľa a môžu byť použité výlučne iba na účel uvedený v článku 1.1. tejto zmluvy.
1.4.	Manipulovať s archívnymi dokumentmi v čase výpožičky sú oprávnení v zastúpení 	vypožičiavateľa výlučne títo jeho zamestnanci:
	Meno a priezvisko, funkcia, kontakt: ...............................................................................)
1.5.	Požičiavateľ je oprávnený na základe písomného oznámenia, bez ujmy na svojich prípadných ďalších nárokoch voči vypožičiavateľovi zo závažných dôvodov, ako sú každé ohrozenie alebo zanedbanie starostlivosti o archívne dokumenty vypožičiavateľom, použitie archívnych dokumentov v rozpore so zmluvou, vyžiadať si archívne dokumenty späť a vypožičiavateľ je ich povinný podľa pokynov požičiavateľa na vlastné náklady prepraviť a odovzdať požičiavateľovi v nim určenej lehote; lehota ich vrátenia nesmie byť kratšia ako dva a dlhšia ako štyri dni odo dňa písomne doručenej výzvy na vrátenie.

Článok  II
Poistenie

2.1.	Vypožičiavateľ je povinný poistiť archívne dokumenty vypožičané podľa článku 1.1. na 	celý čas platnosti zmluvy vrátane prepravy do sídla vypožičiavateľa a miesta výstavy zo 	sídla požičiavateľa a prepravy k požičiavateľovi do jeho sídla na sumy uvedené 	v prílohe tejto zmluvy.
2.2.	Poistenie sa vzťahuje na všetky aj náhodné riziká, ako sú prírodné katastrofy a akty 	násilia. Poistenie sa vzťahuje aj na zodpovednosť vypožičiavateľa za akékoľvek 	škody, 	ktoré vzniknú na archívnych dokumentoch v čase platnosti zmluvy.
2.3.	Požičiavateľ archívne dokumenty neodovzdá vypožičiavateľovi do výpožičky, pokiaľ mu vypožičiavateľ nedoručí výtlačok platnej poistnej zmluvy, najneskôr v deň prepravy archívnych dokumentov do sídla vypožičiavateľa.
2.4.	Ak dôjde k predĺženiu doby výpožičky vypožičiavateľ znáša všetky súvisiace náklady, 	vrátane poistenia. Dodatok k poistnej zmluve doručí vypožičiavateľ požičiavateľovi 	v deň podpisu dodatku zmluvy o výpožičke.
2.5.	Ak dôjde ku krádeži, strate alebo úplnému zničeniu archívnych dokumentov 	vypožičiavateľ sa zaväzuje vyplatiť požičiavateľovi celú poistnú sumu.
2.6.	Ak dôjde k akémukoľvek poškodeniu archívnych dokumentov pred ich vrátením 	požičiavateľovi, vypožičiavateľ sa zaväzuje zaplatiť požičiavateľovi dohodnutú sumu, ktorá predstavuje náklady na reštaurovanie a zníženie hodnoty archívnych dokumentov.
2.7.	Zmluvné strany vyhotovia pri odovzdaní archívnych dokumentov vypožičiavateľovi 	protokol o ich fyzickom stave. Rovnako zmluvné strany vyhotovia protokol o fyzickom stave archívnych dokumentov aj pri ich vrátení požičiavateľovi.
2.8.	Vypožičiavateľ je povinný ihneď oznámiť doporučeným listom požičiavateľovi a poisťovni akékoľvek poškodenie, stratu, krádež alebo zničenie archívnych dokumentov, bez ohľadu na to, kto poškodenie, stratu, krádež alebo zničenie spôsobil v čase od ich jeho prevzatia vypožičiavateľom až po jeho vrátenie požičiavateľovi do jeho sídla. Vypožičiavateľ je povinný spísať záznam o vzniku poškodenia, strate, krádeži alebo o zničení archívnych dokumentov.

Článok  III
Balenie a preprava

3.1.	Vypožičiavateľ zabezpečí obaly a dopravný prostriedok, ktoré vylúčia možnosť vzniku 	akejkoľvek škody na archívnych dokumentoch.
3.2.	Požičiavateľ má právo byť prítomný pri balení a preprave archívnych dokumentov 	(ďalej len „kuriér požičiavateľa“). Zmluvné strany vyhotovia protokol o odovzdaní 	archívnych dokumentov na prepravu.
3.3.	Požičiavateľ neumožní balenie a prepravu, ak mu vypožičiavateľ neodovzdá výtlačok 	platnej poistnej zmluvy podľa článku 2.3 tejto zmluvy.

Článok  IV
Úhrada nákladov

Vypožičiavateľ uhradí všetky náklady za vyhotovenie kópií archívnych dokumentov, ich prepravu zo sídla požičiavateľa do sídla vypožičiavateľa a na miesto výstavy a späť do sídla požičiavateľa, balenie, poistenie počas prepravy, náklady kuriéra požičiavateľa, ako aj poistenie v čase ich uloženia v depozitári vypožičiavateľa a v čase trvania výstavy.

Článok  V
Práva a povinnosti vypožičiavateľa

5.1.	Vypožičiavateľ nesmie archívne dokumenty dať do výpožičky alebo nájmu tretej osobe.
5.2.	Vypožičiavateľ na svoje náklady a nebezpečenstvo bude dbať o to, aby sa archívne dokumenty zachovali v takom stave v akom ich prevzal od požičiavateľa. Vypožičiavateľ berie na vedomie, že vykonávať zmeny na archívnych dokumentoch sa zakazuje.
5.3.	Vypožičiavateľ je povinný zabezpečiť vo výstavných priestoroch, v ktorých budú 	vystavené archívne dokumenty tieto fyzikálne podmienky:
	1. relatívna vlhkosť vzduchu: 45-55 %,
	2. teplota vo vitrínach: 18-20 °C,
	3. intenzita osvetlenia nesmie presiahnuť hodnotu 50 lx.,
	4. celková hodnota osvetlenia nesmie presiahnuť hodnotu 18 000 lx.h/rok.
5.4.	Vypožičiavateľ je povinný umožniť požičiavateľovi kontrolovať dodržiavanie 	dohodnutých zmluvných podmienok.
5.5.	Vypožičiavateľ nesmie bez predchádzajúceho písomného súhlasu požičiavateľa 	žiadnym spôsobom nakladať s archívnymi dokumentmi alebo ich použiť na 	vyhotovenie akýchkoľvek kópií.

Článok  VI
Vyhotovenie katalógu

6.1.	Požičiavateľ súhlasí s bezodplatným vyhotovením fotografií archívnych dokumentov a ich uverejnením v katalógu výstavy.
6.2.	Vypožičiavateľ odovzdá požičiavateľovi bezplatne štyri kusy katalógu výstavy najneskôr ku dňu ukončenia doby výpožičky.
6.3.	Vypožičiavateľ uvedie pri vystavovaných archívnych dokumentoch meno ich vlastníka, a to, .....................................................................) Táto povinnosť sa vzťahuje aj na katalóg výstavy.

Článok  VII
Záverečné ustanovenia

7.1.	Zmluva je uzatvorená na dobu určitú, dohodnutú v článku II tejto zmluvy. O
jej predĺženie môže vypožičiavateľ požiadať písomne 14 dní pred jej uplynutím,
s uvedením doby, o ktorú žiada zmluvu predĺžiť. Písomná žiadosť vypožičiavateľa
a písomný súhlas požičiavateľa je záväzným dodatkom k tejto
zmluve.
7.2.	Zmluva je vyhotovená v štyroch výtlačkoch, dva pre požičiavateľa a dva pre vypožičiavateľa.
7.3.	Zmluva nadobúda platnosť a účinnosť dňom jej podpísania.
7.4.	Zmluvné strany vyhlasujú, že si zmluvu pred podpísaním prečítali, jej obsahu porozumeli, zmluva vyjadruje ich slobodnú vôľu a na znak súhlasu s jej obsahom zmluvu podpísali. 

V ......................................, dňa ....................		V ...................................., dňa ......................

Za vypožičiavateľa:					Za požičiavateľa: